ຂົນຂວາຍວັກຊິນແມ່ນໜ້າທີ່ຈຸດສຸມແຖວໜ້າໃນການຜັນຂະຫຍາຍວຽກງານພົວພັນຕ່າງປະເທດ
ກປ.ອອນໄລ - ພາຍຫຼັງທີ່ນາຍົກລັດຖະມົນຕີຫວຽດນາມ ເຊັນຂໍ້ຕົກລົງສ້າງຕັ້ງກຸ່ມປະຕິບັດງານຂອງລັດຖະບານກ່ຽວກັບການທູດວັກຊິນ, ຕອນບ່າຍວັນທີ 16 ສິງຫາ, ທີ່ຮ່າໂນ້ຍ, ທ່ານ ບຸ່ຍແທັງເຊີນ ລັດຖະມົນຕີຕ່າງປະເທດຫວຽດນາມ ໄດ້ເປັນປະທານກອງປະຊຸມຄັ້ງທໍາອິດຂອງກຸ່ມປະຕິບັດງານ.
ທ່ານ ບຸ່ຍແທັງເຊີນ, ຫົວໜ້າກຸ່ມປະຕິບັດງານ ຢັ້ງຢືນວ່າ, ພາຍໃຕ້ການຊີ້ນໍາຢ່າງໃກ້ຊິດຕິດແທດລະຫວ່າງບັນດາກະຊວງ, ຂະແໜງການ, ໃນໄລຍະຜ່ານມາວຽກງານການທູດວັກຊິນບັນລຸໄດ້ໝາກຜົນຕັ້ງໜ້າສໍາຄັນໃນເບື້ອງຕົ້ນ. ທ່ານ ບຸ່ຍແທັງເຊີນ ເນັ້ນໜັກວ່າ, ໃນສະພາວະສຸກເສີນຄືໃນປະຈຸບັນ, ທິດນໍາຂອງການທູດວັກຊິນແມ່ນເປັນເຈົ້າການບຸກໂຈມຕີ, ສົມທົບກັນຢ່າງແໜ້ນແຟ້ນ, ມີຫົວຄິດປະດິດສ້າງ, ມີປະສິດທິຜົນ, ຖືເປັນສໍາຄັນໜ້າທີ່ຂົນຂວາຍວັກຊິນເປັນຈຸດສຸມແຖວໜ້າໃນການຜັນຂະຫຍາຍວຽກງານພົວພັນຕ່າງປະເທດຂອງທຸກອົງການຜູ້ຕາງໜ້າຫວຽດນາມ ຢູ່ຕ່າງປະເທດ.
ໂດຍ: ທະນາພອນ